Ferromanganeso carburado (C < 7,5 %), unha fonte de manganeso que se pode obter nun alto forno especializado.
Ferrosilicio, produto tipico dos fornos eléctricos.
**Ferroalixe** ou **ferroliga** é o nome de variss aliaxes que conteñen ferro e outro metal, como níquel, cromo e outros elementos (como o silicio ou o carbono) en diversas proporcións. Estas aliaxes presentan propiedades superiores ás dos aceiros normais e, por iso, poden soportar requirimentos mecánicos e corrosivos extremos.

Úsanse durante os procesos de fabricación dos aceiros especiais. Cando o aceiro se encontra en estado líquido, adiciónanse as ferroaliaxes para mudar a composición do aceiro e dar unha característica especial a este.

As ferroaliaxes máis comúns son o ferromanganeso, o ferrosilicio e o ferrocromo. Cada elemento dá unha propiedade especial ao aceiro como o aumento da súa dureza, resistencia á corrosión, maior maleabilidade, etc.

Produción e utilización
-----------------------

Ferrofósforo, utilizado como aliaxe en siderurxia.
Ferrocromo.
Unha ferroaliaxe parécese máis a unha materia prima que a un produto acabado ou semiacabado. Xeralmente é un produto secundario da produción de metais non ferrosos; a súa pureza e a súa riqueza neste metal depende esencialmente do proceso de fabricación (xeralmente nun forno de arco eléctrico, pero tamén ás veces nun alto forno ou nun proceso de redución directa.

É de notar, a este respecto, que en 2004 o número de fornos rotatorios de redución directa operativos no Xapón era: en Hyuga: 2; en Pamco 3; en Nippon Yakin (en Oheyama): 2.

Os fornos de Nippon Yakin foron construídos en 1939 e son os únicos que non están asociados a un forno eléctrico de fusión.

As ferroaliaxes comercialízanse como 'ingredientes' para a obtención de aliaxes na siderurxia.

Utilízanse nas acerías, onde o seu contido en ferro confírelle a densiade necesaria para estar mergullado no aceiro líquido.

As súas cualidades son coidadosamente seleccionadas en función do contido en metais non ferrosos, das impurezas que o produto final pode tolerar, así como o seu custo.

Principais aplicacións
----------------------

* Industria automobilística;
* Industrias eléctria e electrónica;
* Intrumentos hospitalarios;
* Induistrias química e petroquímica.

Ferroaliaxes comúns
-------------------

* Ferroaluminio
* Ferrocromo
* Ferromanganeso
* Ferroniobio
* Ferrosilicio
* Ferrotitanio
* Ferrovanadio
* Ferrosilicomanganeso

### Outras ferroaliaxes menos correntes

* ferrofósforo
* ferromolibdeno
* ferroboro

Produción mundial
-----------------

### Por tipo de ferroaliaxe


Produción mondial de ferroaliaxes en 2008, en miles de toneladas.|  | Obtención en Alto forno | Obtención en Forno de arco eléctrico |
| --- | --- | --- |
| Ferromanganeso | 728 | 4 970 |
| Spiegeleisen | 12 |  |
| Ferrocromo |  | 7 840 |
| Ferrocromosilicio |  | 161 |
| Ferroníquel |  | 1 670 |
| Ferroniobio |  | 86,4 |
| Ferrosilicio |  | 7 320 |
| Ferrosilicomanganeso |  | 7 460 |
| "Silicio metal" |  | 609 |
| Outras ferroaliaxes | 53,5 | 5 210 |
| Total | 794 | 35 300 |

### Por procedemento

Evolución da produción mundial de ferroaliaxes, por procedemento.  
En rosa: ferroaliaxes producidas en forno eléctrico.  
En azul: ferroaliaxes produicidas en Alto forno.

Notas
-----

1. ↑  Como e procseo Krupp-Renn, utiliado no Xapón para a produción de ferroníquel.
2. ↑  Kudo, Akira (1998). *Japanese-German Business Relations: Co-operation and Rivalry in the Interwar*. Routledge. pp. 89-108. ISBN 978-0415149716.
3. ↑  Ashok D. Dalvi; W. Gordon , Bacon & Robert C. Osborne (2004): "The Past and the Future of Nickel Laterites". *Inco Limited* Ver en PDF Arquivado 27 de marzo de 2014 en Wayback Machine..
4. ↑  Lisa A. Corathers, Joseph Gambogi, Peter H. Kuck, John F. Papp, Désirée E. Polyak & Kim B. Shedd (2010). "2008 Minerals Yearbook - Ferroalloys" (PDF). United States Geological Survey.
5. ↑  É dicir, un ferrosilicio moi puro, e non silicio metálico. Encóntrase este apelativo nos ferromanganesos.
6. ↑  Entre elas, ferrósforo, ferromolibdeno, ferrovanadio, ferroboro, ferrotitanio.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ferroaliaxe*** |

### Outros artigos

* Aliaxe

|  |  |
| --- | --- |
| Control de autoridades | 
* Wd: Q907347
* EBID: ID
* GEC: 0108717
* MAG: 915527
* NDL: 00572949
* PSH: 5319

 |